สำหรับจังหวัดตราด นอกจากมีสถานที่ท่องเที่ยวน่าประทับใจแล้ว ถือเป็นอีกเมืองที่นักเสาะแสวงหาของกินอร่อยๆแปลกๆไม่ควรพลาด มีโอกาสได้มาฝากท้องยามเย็นที่ร้านทิวธาราแห่งนี้ ซึ่งเป็นร้านที่ถูกแนะนำโดยวงใน หลายร้านผิดหวังไปบ้าง แต่สำหรับร้านนี้ถือว่ารสชาติอาหารทำได้ถูกใจมาก ราคาสมคุณภาพ บริการดี ใส่ใจลูกค้า แม้วันนั้นไปคนจะมาก แต่บริการทั่วถึง สำหรับผู้ที่ไปครั้งแรก ขอให้จอดรถในลานที่ร้านจัดไว้ให้แล้วนั่งรถไฟฟ้าที่มีบริการตลอด ไปที่ร้านดีกว่า เพราะทางเข้าร้านค่อนข้างแคบ พื้นที่จอดรถน้อย นอกจากนี้ทางร้านยังมีเรือบริการให้อาหารเหยี่ยวแดงอีกด้วย โดยเรือจะออกเป็นรอบๆ สามารถแจ้งความประสงค์ก่อนเข้าไปทานอาหารได้ สำหรับวันที่ไปกินนั้น สั่งไปหลายเมนูมาก อาทิต้มยำกุ้งน้ำข้น กุ้งตัวใหญ่ รสชาติไม่เผ็ดมาก/ข้าวผัดมันปู กินกับต้มยำแซ่บ!เข้ากั๊น..เข้ากัน/น้ำพริกไข่ปู เมนูนี้ก็อร่อย เมนูรวมทะเลที่น้ำจิ้มรสชาติจัดจ้าน จนน้ำลายสอ โดยรวมถือว่าเป็นร้านที่น่านั่ง น่าแวะ อีกแห่งในจังหวัดตราด